CELEX: 32015R1757
Language: el
Date: 2015-09-28 00:00:00
Title: Εκτελεστικός κανονισμός (ΕΕ) 2015/1757 της Επιτροπής, της 28ης Σεπτεμβρίου 2015, σχετικά με την έγκριση της ουσίας folpet ως δραστικής ουσίας για χρήση σε βιοκτόνα του τύπου προϊόντων 6 (Κείμενο που παρουσιάζει ενδιαφέρον για τον ΕΟΧ)

2.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/12
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1757 ΤΗΣ ΕΠΙΤΡΟΠΉΣ
   της 28ης Σεπτεμβρίου 2015
   σχετικά με την έγκριση της ουσίας folpet ως δραστικής ουσίας για χρήση σε βιοκτόνα του τύπου προϊόντων 6
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 90 παράγραφος 2,
   Εκτιμώντας τα ακόλουθα:
   
               (1)
            
            
               Η Ιταλία έλαβε στις 13 Ιουλίου 2009 αίτηση, σύμφωνα με το άρθρο 11 παράγραφος 1 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2), για την καταχώρηση της δραστικής ουσίας folpet στο παράρτημα I για χρήση στον τύπο προϊόντων 6, συντηρητικά συσκευασμένων ειδών, όπως ορίζεται στο παράρτημα V της εν λόγω οδηγίας, που αντιστοιχεί στον τύπο προϊόντων σύμφωνα με το παράρτημα V του κανονισμού (ΕΕ) αριθ. 528/2012.
            
         
               (2)
            
            
               Η Ιταλία υπέβαλε έκθεση αξιολόγησης, συνοδευόμενη από τις συστάσεις της στην Επιτροπή, τον Ιούνιο του 2011, σύμφωνα με το άρθρο 11 παράγραφος 2 της οδηγίας 98/8/ΕΚ.
            
         
               (3)
            
            
               Η επιτροπή για τα βιοκτόνα προϊόντα διατύπωσε τη γνώμη του Ευρωπαϊκού Οργανισμού Χημικών Προϊόντων στις 17 Ιουνίου 2014 λαμβάνοντας υπόψη τα συμπεράσματα της αρμόδιας αρχής αξιολόγησης.
            
         
               (4)
            
            
               Σύμφωνα με την εν λόγω έκθεση αξιολόγησης, μπορεί να αναμένεται ότι τα βιοκτόνα προϊόντα που χρησιμοποιούνται για τον τύπο προϊόντων 6 και περιέχουν την ουσία folpet πληρούν τις απαιτήσεις που ορίζει το άρθρο 5 της οδηγίας 98/8/ΕΚ, υπό την προϋπόθεση ότι ικανοποιούνται ορισμένοι όροι που σχετίζονται με τη χρήση της.
            
         
               (5)
            
            
               Συνεπώς, είναι σκόπιμο να εγκριθεί η ουσία folpet για χρήση σε βιοκτόνα προϊόντα για τον τύπο προϊόντων 6, με την επιφύλαξη της συμμόρφωσης με τους ειδικούς όρους που καθορίζονται στο παράρτημα.
            
         
               (6)
            
            
               Δεδομένου ότι η ουσία folpet ικανοποιεί τα κριτήρια ταξινόμησής της ως ευαισθητοποιητικής του δέρματος, κατηγορίας 1, όπως ορίζεται στο παράρτημα I του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3),τα αντικείμενα που έχουν υποστεί κατεργασία με την εν λόγω ουσία ή που την ενσωματώνουν θα πρέπει να φέρουν κατάλληλη επισήμανση κατά τη διάθεσή τους στην αγορά.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η ουσία folpet ως δραστική ουσία για χρήση σε βιοκτόνα του τύπου προϊόντων 6, με την επιφύλαξη των προδιαγραφών και όρων του παραρτήματος.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Σεπτεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
   
      (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
   
      ΠΑΡΑΡΤΗΜΑ
      
                  Κοινή ονομασία
               
               
                  Ονομασία IUPAC
                  Αριθμοί ταυτοποίησης
               
               
                  Ελάχιστος βαθμός καθαρότητας της δραστικής ουσίας (1)
                  
               
               
                  Ημερομηνία έγκρισης
               
               
                  Ημερομηνία λήξης της έγκρισης
               
               
                  Τύπος προϊόντων
               
               
                  Ειδικοί όροι
               
            
                  Folpet
               
               
                  Ονομασία IUPAC:
                  Ν-(τριχλωρομεθυλοθειο)φθαλιμίδιο
                  Αριθ. ΕΚ: 205-088-6
                  Αριθ. CAS: 133-07-3
               
               
                  940 g/kg
               
               
                  1η Ιανουαρίου 2016
               
               
                  31 Δεκεμβρίου 2025
               
               
                  6
               
               
                  Κατά την αξιολόγηση των προϊόντων δίνεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση έγκρισης, αλλά δεν εξετάστηκαν στο πλαίσιο της εκτίμησης επικινδυνότητας της δραστικής ουσίας στο επίπεδο της Ένωσης.
                  Οι άδειες των βιοκτόνων υπόκεινται στους ακόλουθους όρους:
                  
                              1)
                           
                           
                              Για τους βιομηχανικούς χρήστες, καθορίζονται ασφαλείς επιχειρησιακές διαδικασίες και κατάλληλα οργανωτικά μέτρα. Τα προϊόντα χρησιμοποιούνται με κατάλληλο εξοπλισμό ατομικής προστασίας, όταν η έκθεση δεν είναι δυνατόν να περιοριστεί σε αποδεκτά επίπεδα με άλλα μέσα.
                           
                        
                              2)
                           
                           
                              Λόγω των κινδύνων για το έδαφος, οι ετικέτες και, εφόσον παρέχονται, τα δελτία δεδομένων προϊόντων αναφέρουν ότι πρέπει να λαμβάνονται μέτρα για την προστασία του εδάφους, κατά την εφαρμογή, σε εξωτερικό χώρο, των μειγμάτων που περιέχουν το συντηρητικό, ώστε να προλαμβάνονται οι απώλειες και να ελαχιστοποιούνται οι εκπομπές ρύπων στο περιβάλλον, εκτός εάν μπορεί να αποδειχθεί ότι είναι εφικτός ο περιορισμός των κινδύνων σε αποδεκτά επίπεδα με άλλα μέσα.
                           
                        
                              (3)
                           
                           
                              Λόγω των κινδύνων για το έδαφος, τα προϊόντα δεν εγκρίνονται για τη συντήρηση μειγμάτων που εφαρμόζονται με ψεκασμό σε εξωτερικό χώρο, εκτός εάν μπορεί να αποδειχθεί ότι οι κίνδυνοι για το έδαφος μπορούν να μειωθούν σε αποδεκτό επίπεδο.
                           
                        Η διάθεση στην αγορά αντικειμένων που έχουν υποστεί κατεργασία υπόκειται στους ακόλουθους όρους:
                  Το πρόσωπο που είναι αρμόδιο για τη διάθεση στην αγορά αντικειμένου που έχει υποστεί κατεργασία με την ουσία folpet ή που την ενσωματώνει διασφαλίζει ότι η ετικέτα του εν λόγω προϊόντος παρέχει τις πληροφορίες που αναφέρονται στο άρθρο 58 παράγραφος 3 του κανονισμού (ΕΕ) αριθ. 528/2012.
               
            
         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 11 της οδηγίας 98/8/ΕΚ. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα δραστική ουσία.